
ПАГАДНЕННЕ
аб допуску брокераў і дылераў адной дзяржавы – члена Еўразійскага эканамічнага саюза да ўдзелу ў арганізаваных таргах біржаў (арганізатараў гандлю) іншых дзяржаў-членаў


Дзяржавы – члены Еўразійскага эканамічнага саюза, якія далей называюцца дзяржавамі-членамі,
грунтуючыся на дагаворы аб Еўразійскім эканамічным саюзе ад 29 мая 2014 года,
з мэтай стварэння належных умоў для функцыянавання ў рамках Еўразійскага эканамічнага саюза (далей – Саюз) агульнага фінансавага рынку,
падзяляючы імкненне забяспечваць абарону правоў і законных інтарэсаў спажыўцоў фінансавых паслуг і інвестараў,
прызнаючы неабходнасць забеспячэння допуску брокераў і дылераў адной дзяржавы-члена да ўдзелу ў арганізаваных таргах біржаў (арганізатараў гандлю) іншых дзяржаў-членаў,
выказваючы зацікаўленасць ва ўмацаванні ўзаемнага гандлёвага і інвестыцыйнага супрацоўніцтва дзяржаў-членаў з мэтай стымулявання развіцця фінансавых рынкаў дзяржаў-членаў,
абапіраючыся на прынцыпы раўнапраўя і ўзаемнай выгады з улікам эканамічных інтарэсаў кожнай з дзяржаў-членаў,
аказваючы адна адной усебаковае садзейнічанне з мэтай рэалізацыі гэтага Пагаднення,
пагадзіліся з наступным:
Артыкул 1
Для мэт гэтага Пагаднення выкарыстоўваюцца паняцці, якія азначаюць наступнае:
«біржа (арганізатар гандлю)» – юрыдычная асоба, якая аказвае ў адпаведнасці з заканадаўствам дзяржавы-члена, дзе зарэгістравана гэта юрыдычная асоба, і на падставе ліцэнзіі (дазволу), выдадзенай (прадастаўленай) упаўнаважаным органам гэтай дзяржавы-члена, паслугі па правядзенні арганізаваных таргоў каштоўнымі паперамі і (або) вытворнымі фінансавымі інструментамі (заключэнні дагавораў, якія з’яўляюцца вытворнымі фінансавымі інструментамі);
«брокер» – юрыдычная асоба, якая ажыццяўляе ў адпаведнасці з заканадаўствам дзяржавы-члена, у якой зарэгістравана гэта юрыдычная асоба, і на падставе ліцэнзіі (дазволу), выдадзенай (прадастаўленай) упаўнаважаным органам гэтай дзяржавы-члена, брокерскую дзейнасць;
«брокерская дзейнасць» – дзейнасць, якая ажыццяўляецца на падставе дагавораў з кліентамі, па выкананні іх даручэнняў, звязаных з правядзеннем грамадзянска-прававых здзелак з каштоўнымі паперамі і (або) заключэннем дагавораў, якія з’яўляюцца вытворнымі фінансавымі інструментамі;
«дэпазітарый», «цэнтральны дэпазітарый» – юрыдычная асоба, якая ажыццяўляе на падставе ліцэнзіі (дазволу), выдадзенай (прадастаўленай) упаўнаважаным органам дзяржавы-члена, у якой зарэгістравана гэта юрыдычная асоба, і (або) у адпаведнасці з заканадаўствам гэтай дзяржавы-члена дэпазітарную дзейнасць;
«дэпазітарная дзейнасць» – дзейнасць на рынку каштоўных папер па аказанні паслуг па ўліку і пераходзе правоў на каштоўныя паперы;
«дылер» – юрыдычная асоба, якая ажыццяўляе ў адпаведнасці з заканадаўствам дзяржавы-члена, у якой зарэгістравана гэта юрыдычная асоба, і на падставе ліцэнзіі (дазволу), выдадзенай (прадастаўленай) упаўнаважаным органам гэтай дзяржавы-члена, дылерскую дзейнасць;
«дылерская дзейнасць» – правядзенне здзелак куплі-продажу каштоўных папер і (або) заключэнне дагавораў, якія з’яўляюцца вытворнымі фінансавымі інструментамі, ад свайго імені і за свой кошт у выпадку, калі для правядзення такіх здзелак (заключэння дагавораў) патрабуецца ліцэнзія (дазвол), выдадзеная (прадастаўленая) упаўнаважаным органам дзяржавы-члена, у якой зарэгістравана асоба, якая праводзіць такія здзелкі (заключае дагаворы);
«допуск да ўдзелу ў арганізаваных таргах біржы (арганізатара гандлю)» – забеспячэнне магчымасці прамога (непасрэднага) удзелу ў арганізаваных таргах, якія праводзяцца біржай (арганізатарам гандлю), для заключэння дагавораў куплі-продажу каштоўных папер і (або) вытворных фінансавых інструментаў (дагавораў, якія з’яўляюцца вытворнымі фінансавымі інструментамі);
«замежны кліент» – фізічная асоба, якая не з’яўляецца грамадзянінам дзяржавы-члена і карыстаецца паслугамі брокера, або юрыдычная асоба, зарэгістраваная на тэрыторыі дзяржавы, якая не з’яўляецца членам Саюза і карыстаецца паслугамі брокера;
«клірынг» – вызначэнне падлеглых выкананню абавязацельстваў, што ўзніклі з дагавораў, якія заключаюцца на арганізаваных таргах, і падрыхтоўка дакументаў (інфармацыі), якія з’яўляюцца падставай для спынення і (або) выканання такіх абавязацельстваў, а таксама забеспячэнне выканання такіх абавязацельстваў;
«клірынгавая дзейнасць» – дзейнасць па аказанні паслуг па ажыццяўленні клірынгу;
«клірынгавая арганізацыя» – юрыдычная асоба, якая ажыццяўляе ў адпаведнасці з заканадаўствам дзяржавы-члена, дзе зарэгістравана гэта юрыдычная асоба, клірынгавую дзейнасць;
«нацыянальны кліент» – фізічная асоба, якая з’яўляецца грамадзянінам дзяржавы-члена, або юрыдычная асоба, зарэгістраваная (заснаваная) на тэрыторыі дзяржавы-члена, якая карыстаецца паслугамі брокера, зарэгістраванага на тэрыторыі гэтай дзяржавы-члена;
«рахунак замежнага намінальнага трымальніка›) – рахунак, які адкрываецца дэпазітарыем (цэнтральным дэпазітарыем) адной дзяржавы-члена дэпазітарыю (цэнтральнаму дэпазітарыю) іншай дзяржавы-члена ці брокеру іншай дзяржавы-члена, які ў адпаведнасці з заканадаўствам сваёй дзяржавы-члена мае права ажыццяўляць дэпазітарную дзейнасць;
«упаўнаважаны орган» – орган дзяржавы-члена, які валодае ў адпаведнасці з заканадаўствам гэтай дзяржавы-члена паўнамоцтвамі па ажыццяўленні рэгулявання, ліцэнзавання, кантролю, нагляду за дзейнасцю біржаў (арганізатараў гандлю), брокераў, дылераў, дэпазітарыяў (цэнтральных дэпазітарыяў), клірынгавых арганізацый, за выключэннем органаў, якія валодаюць паўнамоцтвамі толькі ў дачыненні да тэрыторый дзяржаў-членаў, у рамках якіх дзейнічае асобы прававы рэжым у фінансавай сферы.
Іншыя паняцці, якія выкарыстоўваюцца  ў гэтым Пагадненні, прымяняюцца ў значэннях, вызначаных Дагаворам аб Еўразійскім эканамічным саюзе ад 29 мая 2014 года і міжнароднымі дагаворамі ў рамках Саюза.
Артыкул 2
1. Прадметам гэтага Пагаднення з’яўляецца забеспячэнне допуску брокераў і дылераў адной дзяржавы-члена да ўдзелу ў арганізаваных таргах каштоўнымі паперамі і (або) вытворнымі фінансавымі інструментамі (заключэння дагавораў, якія з’яўляюцца вытворнымі фінансавымі інструментамі) (далей – вытворныя фінансавыя інструменты), якія праводзяцца біржай (арганізатарам гандлю) іншай дзяржавы-члена.
2. Палажэнні гэтага Пагаднення не распаўсюджваюцца на брокераў, дылераў, біржы (арганізатараў гандлю), клірынгавыя арганізацыі, дэпазітарыі, якія зарэгістраваны або створаны на тэрыторыі дзяржавы-члена, у рамках якой дзейнічае асобы прававы рэжым у фінансавай сферы.
3. Кожная дзяржава-член стварае ўмовы для допуску да ўдзелу ў арганізаваных таргах біржы (арганізатара гандлю) дылераў іншых дзяржаў-членаў для ажыццяўлення дылерскай дзейнасці, а таксама брокераў іншых дзяржаў-членаў для ажыццяўлення брокерскай дзейнасці ў інтарэсах выключна нацыянальных кліентаў і замежных кліентаў з улікам палажэнняў пункта 10 гэтага артыкула.
4. Допуск брокераў і дылераў адной дзяржавы-члена да ўдзелу ў арганізаваных таргах біржы (арганізатара гандлю) іншай дзяржавы-члена прадастаўляецца на ўмовах не менш зручных, чым умовы, якія прадастаўляюцца біржай (арганізатарам гандлю) брокерам і дылерам, зарэгістраваным на тэрыторыі гэтай іншай дзяржавы-члена, з улікам палажэнняў гэтага Пагаднення.
5. Допуск да ўдзелу ў арганізаваных таргах біржы (арганізатара гандлю) адной дзяржавы-члена прадастаўляецца брокерам і дылерам іншых дзяржаў-членаў на падставе ліцэнзіі (дазволу).
Ліцэнзія (дазвол) выдаецца (прадастаўляецца) у адпаведнасці з патрабаваннямі заканадаўства дзяржавы-члена, на тэрыторыі якой зарэгістраваны брокер або дылер. Пры гэтым біржа (арганізатар гандлю) адной дзяржавы-члена, якая добрасумленна разлічвае на факт наяўнасці такой ліцэнзіі (дазволу), мае права зыходзіць з таго, што ўпаўнаважаным органам дзяржавы-члена, на тэрыторыі якой зарэгістраваны брокер або дылер, ажыццёўлена праверка і не выяўлены факт наяўнасці нязнятай або непагашанай судзімасці за злачынствы ў асоб, якія займаюць кіруючыя пасады ў брокеры або дылеры, яго бенефіцыярных уладальнікаў і асоб, якія ажыццяўляюць прама або ўскосна кантроль і (або) маюць значны ўплыў у дачыненні да брокера або дылера, у адпаведнасці з заканадаўствам дзяржавы-члена, на тэрыторыі якой зарэгістраваны брокер або дылер.
Пры допуску да ўдзелу ў арганізаваных таргах біржы (арганізатара гандлю) брокерам і дылерам прадастаўляецца магчымасць:
1) падаваць заяўкі заключаць здзелкі біржы (арганізатара гандлю);
2) станавіцца ўдзельнікамі клірынгу з выкарыстаннем паслуг клірынгавай арганізацыі, зарэгістраванай на тэрыторыі дзяржавы-члена, у якой зарэгістравана біржа (арганізатар гандлю) (пры ўмове выканання патрабаванняў такой арганізацыі);
3) атрымліваць тэхнічны доступ да арганізаваных таргоў і клірынгу (пры ўмове выканання патрабаванняў асобы, якая прадастаўляе такі тэхнічны доступ);
4) адкрываць адпаведныя рахункі ў дэпазітарыях (цэнтральных дэпазітарыях) дзяржаў-членаў (пры ўмове выканання патрабаванняў дэпазітарыя (цэнтральнага дэпазітарыя).
6. Допуск да ўдзелу ў арганізаваных таргах біржы (арганізатара гандлю) адной дзяржавы-члена можа прадастаўляцца брокерам і дылерам іншых дзяржаў-членаў з дапамогай забеспячэння аддаленага доступу да ўдзелу ў арганізаваных таргах, дэпазітарных і клірынгавых паслуг.
7. Допуск да ўдзелу ў арганізаваных таргах біржы (арганізатара гандлю) адной дзяржавы-члена прадастаўляецца брокерам і дылерам іншых дзяржаў-членаў пры ўмове выканання імі патрабаванняў заканадаўства дзяржавы-члена, у якой зарэгістравана гэта біржа (арганізатар гандлю), у тым ліку ў сферы рэгулявання рынку каштоўных папер (уключаючы правядзенне брокерскіх і дылерскіх аперацый на рынку каштоўных папер і вытворных фінансавых інструментаў), у сферы процідзеяння злоўжыванням на рынку каштоўных папер і вытворных фінансавых інструментаў, уключаючы маніпуляванне рынкам і неправамернае выкарыстанне інсайдарскай інфармацыі, у сферы процідзеяння легалізацыі (адмыванню) даходаў, атрыманых злачынным шляхам, і фінансаванню тэрарызму, у сферы біржавой, клірынгавай і дэпазітарнай дзейнасці, а таксама пры ўмове выканання правіл, устаноўленых біржай (арганізатарам гандлю).
Ліцэнзійныя патрабаванні, патрабаванні да брокерскай дзейнасці і дылерскай дзейнасці і нарматывы прудэнцыяльнага нагляду, якія вызначаюцца заканадаўствам дзяржавы-члена (упаўнаважаным органам дзяржавы-члена), у якой зарэгістравана біржа (арганізатар гандлю), не распаўсюджваюцца на брокераў і дылераў іншых дзяржаў-членаў.
Узаемадзеянне брокера з кліентамі ажыццяўляецца ў парадку, які вызначаецца заканадаўствам дзяржавы-члена (упаўнаважаным органам дзяржавы-члена), у якой зарэгістраваны гэты брокер.
Брокеры і (або) дэпазітарыі (цэнтральны дэпазітарый) адной дзяржавы-члена, якія ажыццяўляюць у адпаведнасці з заканадаўствам гэтай дзяржавы-члена дэпазітарную дзейнасць, маюць права адкрываць рахункі ў дэпазітарыях (цэнтральных дэпазітарыях) іншых дзяржаў-членаў у парадку, устаноўленым заканадаўствам гэтых іншых дзяржаў-членаў.
Брокер і (або) дэпазітарыі (цэнтральны дэпазітарый), якім адкрыты рахунак замежнага намінальнага трымальніка, абавязаны забяспечыць выкананне патрабаванняў у дачыненні да дэпазітарнай дзейнасці, устаноўленых заканадаўствам дзяржавы-члена, на тэрыторыі якой ажыццяўляе сваю дзейнасць дэпазітарый (цэнтральны дэпазітарый), у якім адкрыты такі рахунак.
9. Дзяржава-член мае права ўстанавіць з улікам выканання патрабаванняў, устаноўленых пунктамі 3 і 4 гэтага артыкула, на пэўны тэрмін абмежаванні ў дачыненні да фізічных і юрыдычных асоб, а таксама рэзідэнтаў трэціх дзяржаў і тэрыторый, якім брокеры дзяржаў-членаў, дапушчаныя да ўдзелу ў арганізаваных таргах біржы (арганізатара гандлю) дадзенай дзяржавы-члена, не мае права аказваць паслугі на тэрыторыі гэтай дзяржавы-члена.
Біржа (арганізатар гандлю) на працягу тэрміну, узгодненага з упаўнаважаным органам дзяржавы-члена, у якой яна зарэгістравана, прыпыняе па ўстаноўленай працэдуры допуск да ўдзелу ў арганізаваных таргах брокера, які працягвае ажыццяўляць на гэтай біржы (арганізатары гандлю) брокерскую дзейнасць у інтарэсах фізічных і юрыдычных асоб, рэзідэнтаў трэціх дзяржаў і тэрыторый, у дачыненні да якіх дзейнічаюць абмежаванні, прадугледжаныя абзацам першым гэтага пункта, і аднаўляе допуск пры зняцці дзяржавай-членам такіх абмежаванняў або пры выкананні брокерам патрабаванняў, устаноўленых дзяржавай-членам і біржай (арганізатарам гандлю). Пры наяўнасці тэхнічнай магчымасці допуск брокера да ўдзелу ў арганізаваных таргах прыпыняецца толькі ў частцы аперацый, якія праводзяцца брокерам у інтарэсах такіх кліентаў. Пры гэтым разлікі па здзелках, заключаных брокерам да прыпынення яго допуску да арганізаваных таргоў, павінны быць завершаны.
10. Кожная дзяржава-член для падтрымання стабільнасці фінансавай сістэмы і (або) прадухілення эканамічных рызык (у выключных выпадках) можа вызначаць часовы спецыяльны парадак і ўмовы правядзення аперацый з каштоўнымі паперамі і вытворнымі фінансавымі інструментамі на арганізаваных таргах біржы (арганізатара гандлю) дадзенай дзяржавы-члена як брокерамі і дылерамі гэтай дзяржавы-члена, так і брокерамі і дылерамі іншых дзяржаў-членаў, дапушчанымі да ўдзелу ў арганізаваных таргах біржы (арганізатара гандлю) гэтай дзяржавы-члена. Прымяненне такіх мер спыняецца ў выпадку, калі акалічнасці, якія абумовілі іх увядзенне, спынілі сваё дзеянне.
Артыкул 3
Упаўнаважаныя органы пры неабходнасці аказваюць біржам (арганізатарам гандлю) дзяржаў-членаў садзейнічанне ва ўстанаўленні паміж біржамі (арганізатарамі гандлю) узаемадзеяння, у тым ліку пры дапамозе заключэння біржамі (арганізатарамі гандлю) адпаведных дагавораў.
У рамках рэалізацыі гэтага Пагаднення ўпаўнаважаны орган адной дзяржавы-члена аказвае садзейнічанне біржы (арганізатару гандлю) іншай дзяржавы-члена па запыце гэтай біржы (арганізатара гандлю) у форме прадастаўлення ёй інфармацыі па пытаннях, звязаных з патрабаваннямі заканадаўства сваёй дзяржавы-члена да брокераў і (або) дылераў, а таксама да дэпазітарнай дзейнасці, у дачыненні да якіх гэты ўпаўнаважаны орган валодае паўнамоцтвамі па рэгуляванні і (або) кантролі (наглядзе).
Артыкул 4
Абмен інфармацыяй паміж упаўнаважанымі органамі з мэтай рэалізацыі гэтага Пагаднення ажыццяўляецца ў адпаведнасці з Пагадненнем аб абмене інфармацыяй, у тым ліку канфідэнцыяльнай, у фінансавай сферы з мэтай стварэння ўмоў на фінансавых рынках для забеспячэння свабоднага руху капіталу ад 23 снежня 2014 года.
Артыкул 5
1. Упаўнаважаны орган дзяржавы-члена, у якой зарэгістравана біржа (арганізатар гандлю), вызначае парадак і тэрміны прадстаўлення яму біржай (арганізатарам гандлю) наступнай інфармацыі:
1) аб прынятым біржай (арганізатарам гандлю) рашэнні аб допуску (аднаўленні допуску) брокераў і дылераў іншых дзяржаў-членаў да ўдзелу ў арганізаваных таргах біржы (арганізатара гандлю);
2) аб прынятым біржай (арганізатарам гандлю) рашэнні аб прыпыненні спыненні) допуску брокераў і дылераў іншых дзяржаў-членаў да ўдзелу ў арганізаваных таргах біржы (арганізатара гандлю);
3) аб прынятым біржай (арганізатарам гандлю) рашэнні аб прымяненні мер уздзеяння да брокераў і дылераў іншых дзяржаў-членаў, дапушчаных да ўдзелу ў арганізаваных таргах біржы (арганізатара гандлю);
4) аб прыкметах, якія сведчаць аб магчымых парушэннях брокерамі (іх кліентамі) і дылерамі іншых дзяржаў-членаў патрабаванняў і забарон, устаноўленых заканадаўствам дзяржавы-члена, у якой зарэгістравана біржа (арганізатар гандлю), у сферы процідзеяння неправамернаму выкарыстанню інсайдарскай інфармацыі і маніпуляванню рынкам;
5) аб прыкметах, якія сведчаць аб магчымых парушэннях брокерамі іншых дзяржаў-членаў патрабаванняў заканадаўства сваёй дзяржавы-члена, датычных парадку ўзаемадзеяння брокера з кліентамі (пры наяўнасці такой інфармацыі);
6) аб выяўленых біржай (арганізатарам гандлю) фактах істотных парушэнняў брокерамі і дылерамі іншых дзяржаў-членаў патрабаванняў і забарон, устаноўленых біржай (арганізатарам гандлю). Крытэрыі істотнасці парушэнняў могуць вызначацца ў адпаведнасці з правіламі біржы (арганізатара гандлю) і(або) заканадаўствам дзяржавы-члена, у якой зарэгістравана біржа (арганізатар гандлю);
7) аб іншых парушэннях, падзеях і фактах паводле меркавання біржы (арганізатара гандлю) і (або) упаўнаважанага органа дзяржавы-члена, на тэрыторыі якой зарэгістравана біржа (арганізатар гандлю).
2. Пры атрыманні інфармацыі, указанай у падпунктах 1 3, 5 7 пункта 1 гэтага артыкула, упаўнаважаны орган дзяржавы-члена, у якой зарэгістравана біржа (арганізатар гандлю), ажыццяўляе перадачу гэтай інфармацыі ўпаўнаважаным органам дзяржаў-членаў, у якіх зарэгістраваны брокеры і дылеры, у магчыма кароткі тэрмін, але не пазней за 30 каляндарных дзён з даты атрымання інфармацыі.
3. Упаўнаважаны орган публікуе на сваім афіцыйным сайце ў інфармацыйна-тэлекамунікацыйнай сетцы «Інтэрнэт» наступную інфармацыю:
1) аб прыпыненні (аднаўленні) дзеяння ліцэнзіі (дазволу) або прыпыненні (аднаўленні) прафесійнай дзейнасці брокера, дылера, дэпазітарыя (цэнтральнага дэпазітарыя), біржы (арганізатара гандлю) з указаннем тэрміну прыпынення (даты аднаўлення) – не пазней за 1 працоўны дзень, наступны за днём прыняцця адпаведнага рашэння;
2) аб ануляванні (спыненні дзеяння, прызнанні страціўшай сілу) ліцэнзіі (дазволу) або спыненні прафесійнай дзейнасці брокера, дылера, дэпазітарыя (цэнтральнага дэпазітарыя), біржы (арганізатара гандлю) з указаннем даты анулявання (спынення дзеяння, прызнання страціўшай  сілу) ліцэнзіі (дазволу), спынення прафесійнай дзейнасці – не пазней за 1 працоўны дзень, наступны за днём прыняцця адпаведнага рашэння;
3) аб устанаўленні забарон або абмежаванняў на правядзенне брокерам, дылерам, дэпазітарыем (цэнтральным дэпазітарыем), біржай (арганізатарам гандлю) асобных аперацый на рынку каштоўных папер і (або) вытворных фінансавых інструментаў у выніку, калі абавязак па раскрыцці такой інфармацыі прадугледжаны заканадаўствам дзяржавы-члена, у якой зарэгістраваны брокер або дылер, з указанне тэрміну  забароны (абмежавання) – не пазней за 3 каляндарныя дні, наступныя за днём прыняцця адпаведнага рашэння.
4. Упаўнаважаны орган раскрывае інфармацыю аб іншых мерах, якія прымяняюцца ў дачыненні да брокера, дылера, дэпазітарыя (цэнтральнага дэпазітарыя), біржы (арганізатара гандлю), у выпадку, калі раскрыццё такой інфармацыі прадугледжана заканадаўствам гэтай дзяржавы-члена, у парадку і тэрміны, прадугледжаныя такім заканадаўствам.
Артыкул 6
1. Упаўнаважаны орган дзяржавы-члена, у якой зарэгістравана біржа (арганізатар гандлю), мае права праводзіць на тэрыторыі сваёй дзяржавы праверку дзейнасці брокераў і дылераў іншых дзяржаў-членаў на падставе інфармацыі, указанай у падпунктах 1 4, 6 і 7 пункта 1 артыкула 5 гэтага Пагаднення.
Правядзенне праверкі ўпаўнаважаным органам дзяржавы-члена, у якой зарэгістравана біржа (арганізатар гандлю), ажыццяўляецца ў адпаведнасці з заканадаўствам гэтай дзяржавы-члена.
2. Упаўнаважаны орган дзяржавы-члена, у якой зарэгістраваны брокер, які дапусціў парушэнне ў частцы парадку ўзаемадзеяння з кліентамі, інфармацыя аб якім прадастаўлена ў адпаведнасці з пунктам 2 артыкула 5 гэтага Пагаднення, прымае меры ўздзеяння, накіраваныя на ліквідацыю парушэнняў і (або) прыцягненне такога брокера і (або) іншых асоб, якія ўчынілі ўказанае парушэнне, да адказнасці, і інфармуе аб гэтым (пры неабходнасці прадастаўляе пацвярджальныя дакументы) упаўнаважаны орган дзяржавы-члена, у якой зарэгістравана біржа (арганізатар гандлю), не пазней за 14 працоўных дзён з даты прыняцця рашэння аб прымяненні адпаведных мер.
Ва ўказаным выпадку праверка можа праводзіцца ўпаўнаважаным органам (арганізатарам праверкі) дзяржавы-члена, у якой зарэгістраваны брокер, сумесна з упаўнаважаным органам дзяржавы-члена, у якой зарэгістравана біржа (арганізатар гандлю), па ўзгадненні паміж гэтымі ўпаўнаважанымі органамі, калі правядзенне такіх праверак не супярэчыць заканадаўству гэтых дзяржаў-членаў.
3. Упаўнаважаны орган дзяржавы-члена, у якой зарэгістравана біржа (арганізатар гандлю), у выпадку парушэння патрабаванняў і забарон, устаноўленых заканадаўствам гэтай дзяржавы-члена, у тым ліку ў сферы процідзеяння неправамернаму выкарыстанню інсайдарскай інфармацыі і маніпуліраванню рынкам, прымае меры ўздзеяння, накіраваныя на ліквідацыю парушэнняў і (або) прыцягненне да адказнасці брокера або дылера і (або) іншых асоб, якія ўчынілі такія парушэнні, і інфармуе аб гэтым (пры неабходнасці прадастаўляе пацвярджальныя дакументы) упаўнаважаны орган дзяржавы-члена, у якой зарэгістраваны брокер або дылер, не пазней за 14 працоўных дзён з даты прыняцця рашэння аб прымяненні адпаведных мер.
Ва ўказаным выпадку праверка можа праводзіцца ўпаўнаважаным органам (арганізатарам праверкі) дзяржавы-члена, у якой зарэгістравана біржа (арганізатар гандлю), сумесна з упаўнаважаным органам дзяржавы-члена, у якой зарэгістраваны брокер або дылер, па згодзе паміж гэтымі ўпаўнаважанымі органамі, калі правядзенне такіх праверак не супярэчыць заканадаўству гэтых дзяржаў-членаў.
4. Біржа (арганізатар гандлю) мае права прыпыніць (спыніць) допуск да ўдзелу ў арганізаваных таргах брокера або дылера іншай дзяржавы-члена ў выпадку парушэння гэтым брокерам або дылерам патрабаванняў і забарон, устаноўленых заканадаўствам дзяржавы-члена, у якой зарэгістравана біржа (арганізатар гандлю), у тым ліку ў сферы процідзеяння неправамернаму выкарыстанню інсайдарскай інфармацыі і маніпуляванню рынкам, а таксама правіл біржы (арганізатара гандлю).
Біржа (арганізатар гандлю) прыпыняе (спыняе) допуск да ўдзелу ў арганізаваных таргах брокера або дылера іншай дзяржавы-члена ў выпадку паступлення ад упаўнаважанага органа дзяржавы-члена, у якой зарэгістравана біржа (арганізатар гандлю), інфармацыі аб неабходнасці прыпынення (спынення) допуску да ўдзелу ў арганізаваных таргах адпаведнага брокера або дылера.
Прыпыненне (спыненне) біржай (арганізатарам гандлю) допуску да ўдзелу ў арганізаваных таргах брокера або дылера іншай дзяржавы-члена ў выпадку парушэння гэтым брокерам або дылерам патрабаванняў і забарон, устаноўленых заканадаўствам дзяржавы-члена, у якой зарэгістравана такая біржа (арганізатар гандлю), не распаўсюджваецца на допуск брокера або дылера да ўдзелу ў арганізаваных таргах біржаў (арганізатараў гандлю), зарэгістраваных у іншых дзяржавах-членах.
5. У выпадку паступлення ва ўпаўнаважаны орган дзяржавы-члена, у якой зарэгістравана біржа (арганізатар гандлю), інфармацыі аб іншых парушэннях, не прадугледжаных гэтым Пагадненнем, гэты ўпаўнаважаны орган у адпаведнасці з заканадаўствам сваёй дзяржавы прымае меры, накіраваныя на ліквідацыю парушэнняў і (або) прыцягненне адпаведнага брокера або дылера і (або) асоб, якія ўчынілі ўказаныя парушэнні, да адказнасці, і інфармуе аб гэтым упаўнаважаны орган дзяржавы-члена, у якой зарэгістраваны брокер або дылер, не пазней за 14 працоўных дзён з даты прыняцця рашэння аб прымяненні адпаведных мер.
Ва ўказаным выпадку праверка можа праводзіцца ўпаўнаважаным органам (арганізатарам праверкі) дзяржавы-члена, у якой зарэгістравана біржа (арганізатар гандлю), смесна з упаўнаважаным органам дзяржавы-члена, у якой зарэгістраваны брокер або дылер, па ўзгадненні паміж гэтымі ўпаўнаважанымі органамі, калі правядзенне такіх праверак не супярэчыць заканадаўству гэтых дзяржаў-членаў.
6. У выпадку калі ўпаўнаважаным органам дзяржавы-члена, у якой зарэгістраваны брокер або дылер, на падставе інфармацыі, атрыманай у адпаведнасці з пунктам 2 артыкула 5 гэтага Пагаднення, прынята рашэнне аб прымяненні мер уздзеяння ў дачыненні да адпаведнага брокера або дылера і (або) іншых асоб, гэты ўпаўнаважаны орган інфармуе аб гэтым упаўнаважаны орган дзяржавы-члена, дзе зарэгістравана біржа (арганізатар гандлю), які перадаў указаную інфармацыю, не пазней за 14 працоўных дзён з даты прыняцця рашэння аб прымяненні адпаведных мер.
7. Упаўнаважаны орган дзяржавы-члена, дзе зарэгістравана біржа (арганізатар гандлю), які перадаў указаную ў пункце 2 артыкула 5 гэтага Пагаднення інфармацыю, паведамляе біржы (арганізатару гандлю) аб выніках праверкі брокера або дылера ўпаўнаважаным органам дзяржавы-члена, у якой зарэгістраваны брокер або дылер.
Біржа (арганізатар гандлю) у выпадку выяўлення ўпаўнаважаным органам дзяржавы-члена, у якой зарэгістраваны брокер або дылер, парушэння ажыццяўляе дзеянні, накіраваныя на прымяненне да брокера або дылера мер уздзеяння, уключаючы прыпыненне (спыненне) допуску да ўдзелу ў арганізаваных таргах біржы (арганізатара гандлю).
8. У выпадку ўхілення брокерам або дылерам адной дзяржавы-члена, якія атрымалі допуск да ўдзелу ў арганізаваных таргах біржы (арганізатара гандлю) іншай дзяржавы-члена, ад выканання прынятых у дачыненні да яго рашэнняў упаўнаважанага органа дзяржавы-члена, у якой зарэгістравана біржа (арганізатар гандлю), упаўнаважаны орган дзяржавы-члена, у якой зарэгістраваны брокер або дылер, прымяняе прадугледжаныя заканадаўствам гэтай дзяржавы-члена меры, накіраваныя на забеспячэнне выканання брокерам або дылерам гэтых рашэнняў.
9. Пытанні, звязаныя з прымяненнем мер адказнасці і забеспячэннем выканання рашэнняў, прынятых органамі дзяржаўнай улады дзяржаў-членаў і ўпаўнаважанымі органамі, а таксама іншыя пытанні, не ўрэгуляваныя гэтым Пагадненнем, вызначаюцца заканадаўствам дзяржаў-членаў.
Артыкул 7
1. Пытанні, звязаныя з рэалізацыяй гэтага Пагаднення, разглядаюцца ўпаўнаважанымі органамі ў рамках правядзення сумесных кансультацый з удзелам у выпадку неабходнасці прадстаўнікоў Еўразійскай эканамічнай камісіі.
2. Спрэчкі, звязаныя з тлумачэннем і (або) прымяненнем гэтага Пагаднення, вырашаюцца ў парадку, вызначаным Дагаворам аб Еўразійскім эканамічным саюзе ад 29 мая 2014 года.
3. Па ўзаемнай згодзе дзяржаў-членаў у гэта Пагадненне могуць быць унесены змяненні, якія афармляюцца асобнымі пратаколамі.
4. Гэта Пагадненне з’яўляецца міжнародным дагаворам, заключаным у рамках Саюза, і ўваходзіць у права Саюза.
Артыкул 8
Гэта пагадненне ўступае ў сілу з даты атрымання дэпазітарыем па дыпламатычных каналах апошняга пісьмовага паведамлення аб выкананні дзяржавамі-членамі ўнутрыдзяржаўных працэдур, неабходных для ўступлення гэтага Пагаднення ў сілу.

Аформлена ў горадзе Чалпон-Аце «7» жніўня 2026 года ў адным арыгінальным экзэмпляры на рускай мове.
Арыгінальны экзэмпляр гэтага Пагаднення захоўваецца ў Еўразійскай эканамічнай камісіі, якая, з’яўляючыся дэпазітарыем гэтага Пагаднення, накіруе кожнай дзяржаве-члену яго завераную копію.

